Τσίζκεϊκ πορτοκάλι
Πανεύκολο τσίζκεϊκ με δροσερή κρέμα τυριού και μια πρωτότυπη βάση από τριμμένα γεμιστά μπισκότα πορτοκαλιού.
2 πακέτα μπισκότα γεμιστά με κρέμα πορτοκάλι, 130 γρ. βούτυρο, λιωμένο, 300 γρ. κρέμα γάλακτος, 5 κουτ. σούπας ζάχαρη άχνη, 600 γρ. τυρί κρέμα, ξύσμα από 1 ακέρωτο πορτοκάλι, μαρμελάδα πορτοκάλι, για την επικάλυψη
Για το τσίζκεϊκ πορτοκάλι, ανοίγουμε τα μπισκότα και αφαιρούμε από μέσα την κρέμα. Τα αλέθουμε στο μούλτι να γίνουν σκόνη. Τα ανακατεύουμε με το λιωμένο βούτυρο ώστε να βραχούν όλα. Στη συνέχεια, τα απλώνουμε σε ένα μεγάλο πυρέξ και τα πιέζουμε προς τα κάτω, ώστε να δημιουργηθεί μια ενιαία βάση. Χτυπάμε στο μίξερ, σε μέτρια προς δυνατή ταχύτητα, την κρέμα γάλακτος. Μόλις αρχίσει να πήζει, προσθέτουμε τη ζάχαρη άχνη, το τυρί και το ξύσμα. Συνεχίζουμε το χτύπημα για ελάχιστο χρόνο μέχρι να ομογενοποιηθούν τα υλικά. Απλώνουμε την κρέμα πάνω στα μπισκότα και βάζουμε το γλυκό στο ψυγείο για τουλάχιστον 4 ώρες. Προτού σερβίρουμε το τσίζκεϊκ, απλώνουμε από πάνω μαρμελάδα πορτοκάλι.
Κρέμα Γάλακτος,Πορτοκάλι,Τυρί